Document ID: 32007D0097

PADOMES LĒMUMS
(2007. gada 12. februāris),
ar ko groza Lēmumu 1999/70/EK par valstu centrālo banku ārējiem revidentiem attiecībā uz Banco de España ārējiem revidentiem
(2007/97/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumam pievienoto Protokolu par Eiropas Centrālo banku sistēmas un Eiropas Centrālās bankas statūtiem, un jo īpaši tā 27.1. pantu,
ņemot vērā Eiropas Centrālās bankas 2006. gada 13. novembra Ieteikumu ECB/2006/18 Eiropas Savienības Padomei par Banco de España ārējiem revidentiem (1),
tā kā:
(1)
Eiropas Centrālās bankas (ECB) un valstu centrālo banku pārskatus revidē neatkarīgi ārējie revidenti, kurus ieteikusi ECB Padome un apstiprinājusi Padome.
(2)
Saskaņā ar Likuma 13/1994 par Banco de España autonomiju 4. panta 2. punktu un tās reglamenta 29. panta 3. punktu un 31. pantu Banco de España pārskatus revidē neatkarīgi ārējie revidenti, kā paredzēts Protokola par centrālo banku Eiropas sistēmas un Eiropas Centrālās bankas statūtiem 27. pantā un saskaņā ar Likuma 19/1988 par pārskatu revīziju (2) noteikumiem attiecībā uz revidentu atbilstību, pilnvarām un rotāciju.
(3)
Banco de España pašreizējo ārējo revidentu pilnvaru termiņš beigsies pēc 2005. finanšu gada revīzijas. Tādēļ ir jāieceļ ārējie revidenti no 2006. finanšu gada sākuma.
(4)
Banco de España par savu ārējo revidentu no 2006. līdz 2008. finanšu gadam ir izvēlējusies Deloitte, S.L. Tā pilnvaras pēc tam var katru gadu atjaunot līdz 2012. finanšu gada beigām.
(5)
ECB uzskata, ka Banco de España izvēlētais ārējais revidents atbilst apstiprināšanai vajadzīgajām prasībām, un ECB Padome ierosina Deloitte, S.L. iecelt no 2006. līdz 2008. finanšu gadam ar iespēju pēc tam katru gadu atjaunot tā pilnvaras līdz 2012. finanšu gada beigām.
(6)
Ir lietderīgi ievērot ECB Padomes ieteikumu un atbilstīgi grozīt Lēmumu 1999/70/EK (3),
IR NOLĒMUSI ŠĀDI.
1. pants
Lēmuma 1999/70/EK 1. panta 3. punktu aizstāj ar šādu punktu:
“3. Ar šo Deloitte, S.L apstiprina par Banco de España ārējo revidentu 2006. līdz 2008. finanšu gadam.
Šīs pilnvaras pēc tam var katru gadu atjaunot līdz 2012. finanšu gada beigām.”
2. pants
Šo lēmumu paziņo Eiropas Centrālajai bankai.
3. pants
Šo lēmumu publicē Eiropas Savienības Oficiālajā Vēstnesī.
Briselē, 2007. gada 12. februārī

Labels: 2
4
9
18